Lošimo automatas

Lošimo automatas () – elektroninis prietaisas, sukurtas ir pagamintas lošimo tikslais, kurį naudojant, atsitiktinai laimimi arba pralaimimi pinigai. Lošimo automatai literatūroje dar vadinami „vienarankiais banditais“ dėl to, kad gali palikti lošėją be pinigų, o anksčiau buvo valdomi prie automato pritvirtinta svirtimi.

Daugelis modernių kompiuterinių lošimo automatų leidžia imituoti kitus azartinius žaidimus ar televizijos žaidimus su išlošimais, pavyzdžiui, pokerį, ruletę, laimės ratą, loteriją ir pan., taip pat yra ir originalių, specialiai kompiuteriniams lošimo automatams sukurtų žaidimų.

Senesnio tipo fiziškai apčiuopiamuose lošimų automatuose kiekvienas įmanomas simbolis yra paeiliui išgraviruotas ant automato cilindro griovelių, todėl šansai išsukti bet kurį simbolį yra vienodi.

Pirmąjį lošimo automatą pagamino San Fransisko mechanikas Charlesas Fey (1862–1944).

 Rūšys 
 Neriboto laimėjimo automatai – tokie automatai, kuriuose vienkartinis didžiausias laimėjimas nėra ribojamas. Šie automatai dar vadinami A kategorijos automatais. Automatuose lošimo principas pagrįstas simbolių struktūra. Susidarančios eilutės iš įvairių piešinukų ant būgnų ir lemia laimėjimus bei papildomus lošimus.
 Riboto laimėjimo automatai – tokie automatai, kuriuose yra apribota didžiausia statoma suma, laimėjimas ir vieno lošimo trukmė. Lietuvoje leidžiama didžiausia statoma suma – 1 litas (0,3 euro), vieno lošimo laimėjimas negali būti daugiau kaip 200 kartų didesnis už statomą sumą, o vieno lošimo trukmė ne trumpesnė kaip 3 sekundės. Šie automatai dar vadinami B kategorijos automatais. Riboto laimėjimo automatus paprastai draudžiama jungti į kaupiamojo fondo sistemą.
 Video loterijų terminalai (sutrump. VLT) () – tokie lošimo automatai, kuriuose elektroniniu būdu realizuojamos įvairios loterijos. VLT dar yra vadinami tiesioginio ryšio bilietų pardavimo mašinomis () arba VLT Slots. VLT leidžia platinti popierinių, atverčiamų, nutrinamų loterijos produktų tiesioginio ryšio versijas.

 Apribojimai 
Dėl galimo neigiamo poveikio pernelyg azartiškiems lošėjams – priklausomybės lošti ir prasilošimo – lošimo automatams yra taikomi apribojimai. Priklausomai nuo įvairiose šalyse nustatyto teisinio reglamentavimo, skiriasi ir apribojimai, taikomi lošimo automatų veiklai. Lietuvoje lošimo automatus leidžiama eksploatuoti tik nustatytose vietose: neriboto laimėjimo (A kategorijos) automatus – tik lošimo namuose, riboto laimėjimo (B kategorijos) automatus – tik specialiuose automatų salonuose. VLT eksploatavimas Lietuvos įstatymų nėra reglamentuotas.

Įeiti į lošimo namus (kazino) gali tik asmenys, kuriems yra ne mažiau 21 metų, o į lošimo automatų salonus – ne mažiau 18 metų.

Patalpose, kur eksploatuojami lošimo automatai, turi būti įrengta:
 skaitmeninio vaizdo įrašymo sistema, nepertraukiamai veikianti vykstant lošimui
 atskira kasa, kurioje pinigai būtų keičiami į žetonus, o žetonai – į pinigus
 priešgaisrinė sistema
 atskiras įėjimas

 Kaip veikia internetinis lošimų automatas 
Internetiniuose lošimų automatuose yra įdiegtas atsitiktinių numerių generatorius (angl. RNG) algoritmas, kuris užtikrina, kad kiekvienas lošimų automato sukimas yra nenuspėjamas ir visiškai sąžiningas. 

Internetiniai lošimų automatai savo žaidėjus informuoja apie grąžos žaidėjui rodiklį (angl. RTP), kuris parodo kiek lošėjas gali laimėti teorinėje žaidimo sesijoje.

Moderniosios šių dienų technologijos leidžia į internetinius lošimų automatus integruoti papildomas funkcijas. Čia gali rasti 3D grafikas, įvairias dainas, licencijuotus filmų garso takelius, TV laidų ištraukas, muzikines grupes ir daug kitų.

Lošimų automatuose galima laimėti papildomus prizus, jeigu bus išsuktos lošimų namuose nurodytos kombinacijos.

 Populiariausi lošimų automatai 
Daugeliui žaidėjų potraukis žaisti koreliuojasi su siekiamo laimėti prizo dydžiu. Vien dėl to yra populiariausi didžiausio laimėjimo žaidimai (angl. jackpot). Laimėjimai gali būti kintantys, kai žaidėjai įneša pinigus į prizinį fondą, arba nustatyto dydžio. Prizinį fondą gali laimėti atsitiktinai teisingą kombinaciją išsukęs žaidėjas. 

Populiariausi internetinių lošimų automatai yra Starburst, Age of the Gods, Wheel of Fortune, Deal or No Deal, Monopoly, Jumananji ir kiti"Online kazino – Kazinonamas", Žiūrėta: 2022 m. birželio 30 d.

 Taip pat skaitykite 
 Žaidimo automatas

 Šaltiniai 

 Nuorodos 


Kategorija:Azartiniai žaidimai